[{"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000010", "text": "Cawsant eu hysbrydoli gan y Caffi Trwsio rhyngwladol, mudiad sydd wedi\u2019i arwain gan Martine Postma ers 2007 drwy\u2019r \u2018Repair Cafe\u0301 Foundation\u2019, sy\u2019n cynorthwyo pobl i ddechrau eu Caffis Trwsio eu hunain."}, {"text_idx": "#000011", "text": "Yn 2018, cafodd Caffi Trwsio Cymru gyllid o dan gylch un Cynllun Cymunedau\u2019r Dreth Gwarediadau Tirlenwi (LDTCS) i sefydlu wyth caffi trwsio newydd a hyfforddi gwirfoddolwyr i drwsio eitemau oedd ar eu ffordd i safleoedd tirlenwi, addysgu sgiliau trwsio ac i annog uwchgylchu, yn rhad ac am ddim."}, {"text_idx": "#000012", "text": "\u2018Ar o\u0302l i ni gael y grant cychwynnol gan CGGC, aeth pethau o nerth i nerth!\u2019 meddai Phoebe Brown, Cyfarwyddwr Caffi Trwsio Cymru. \u2018Dim ond pump oed fyddwn ni nesa\u2019 ac rydyn ni wedi tyfu mor gyflym.\u2019"}, {"text_idx": "#000013", "text": "Yn ystod y cyfnod cyllido, sefydlodd Caffi Trwsio Cymru 26 o gaffis trwsio, gan nodi eu bod wedi cynnig mwy na 900 o sesiynau hyfforddi neu brofiad gwaith."}, {"text_idx": "#000015", "text": "Dyfernir y cynllun grant o Arwyddoca\u0302d Cenedlaethol i un prosiect y flwyddyn ac mae\u2019n gyfle i fudiadau ddatblygu prosiect a fydd yn mynd i\u2019r afael a\u0302 materion cenedlaethol sy\u2019n effeithio ar Gymru."}, {"text_idx": "#000016", "text": "Cafodd brosiect \u2018Re:Make\u2019 \u00a3249,987 i ddatblygu a pheilota technoleg sy\u2019n hwyluso ac yn monitro\u2019r gwerth economaidd, cymdeithasol ac amgylcheddol o drwsio ac ailddefnyddio yng Nghymru."}, {"text_idx": "#000017", "text": "Mae\u2019r prosiect, a ddatblygwyd mewn partneriaeth a\u0302 Benthyg Cymru, mewn cysylltiad a\u0302 \u2018Newport City Homes\u2019 a TPAS Cymru, yn lleihau maint y gwastraff sy\u2019n cael ei gludo i safleoedd tirlenwi ac yn arddangos potensial yr economi gylchol yng Nghasnewydd."}, {"text_idx": "#000018", "text": "Bydd hyn yn cael ei gyflawni drwy sefydlu cyfleuster trwsio ac ailddefnyddio integredig ar gyfer cymunedau Casnewydd a\u2019r cylch \u2013 \u2018llyfrgell o bethau\u2019 i\u2019w benthyca\u2019n barhaol a bydd Caffi Trwsio yn cael ei sefydlu dros gyfnod o ddwy flynedd."}, {"text_idx": "#000019", "text": "Mae caffis trwsio wythnosol a gweithdai rhannu sgiliau rheolaidd yn arallgyfeirio eitemau o safleoedd tirlenwi ac yn arbed oddeutu \u00a3920 y mis i\u2019r gymuned."}, {"text_idx": "#000020", "text": "O fis Ebrill 2022, bydd Caffi Trwsio Cymru yn defnyddio cyllid o grant Arwyddoca\u0302d Cenedlaethol yr LDTCS i fynd a\u0302\u2019r hyn a ddysgwyd o\u2019r prosiect yng Nghasnewydd i bedair cymuned arall yng Nghymru."}, {"text_idx": "#000021", "text": "Ym mis Mehefin 2021, cyhoeddodd Llywodraeth Cymru eu rhaglen lywodraethu newydd, a oedd yn nodi ymrwymiadau\u2019r llywodraeth am y bum mlynedd nesaf. Roedd yn cynnwys yr addewid i gefnogi 80 o ganolfannau ailddefnyddio a thrwsio mewn canol trefi ar hyd a lled Cymru."}, {"text_idx": "#000022", "text": "\u2018Mae\u2019n fendigedig gweld eu bod yn bwriadu parhau i gefnogi Caffis Trwsio ac eisiau gweld mwy ohonyn nhw, oherwydd ein nod ni fel mudiad yw gweld un ym mhob cymuned yng Nghymru,\u2019 meddai Phoebe."}, {"text_idx": "#000023", "text": "Mae cynnwys Caffis Trwsio o fewn y Rhaglen Lywodraethu yn dangos sut mae llwyddiant Caffi Trwsio Cymru wedi helpu i ddylanwadu ar welededd y mudiad trwsio ac ailddefnyddio o fewn polisi."}, {"text_idx": "#000026", "text": "Serch hyn, gwnaeth Caffi Trwsio Cymru barhau i roi cyngor rheolaidd ar drwsio drwy sianeli rhithwir fel tudalen gwirfoddolwyr ar Facebook, a oedd yn caniata\u0301u i wirfoddolwyr ac aelodau o\u2019r cyhoedd drwsio eu pethau eu hunain yn llwyddiannus yn eu cartrefi."}, {"text_idx": "#000027", "text": "Pan ddechreuodd y cyfyngiadau lacio, adroddodd Caffi Trwsio Cymru eu twf cyflymaf, gyda mwy o bobl nag erioed eisiau bod yn rhan o\u2019r gwaith a rhoi rhywbeth yn o\u0302l i\u2019w cymunedau."}, {"text_idx": "#000028", "text": "\u2018Rwy\u2019n credu mai\u2019r rheswm am hyn oedd bod pobl gartref yn eu cymuned leol, doedden nhw ddim yn mynd allan o\u2019u tref neu ddinas neu bentref\u2019, eglurodd Phoebe. \u2018Rwy\u2019n credu gwnaethant bwyso a mesur pethau a meddwl am y pethau oedd ganddyn nhw\u2019n lleol ac roedden nhw eisiau gwella\u2019u hardal leol \u2013 felly aeth y galw am gaffis trwsio drwy\u2019r to."}, {"text_idx": "#000029", "text": "\u2018Pan oedden ni\u2019n siarad a\u0302\u2019n gwirfoddolwyr drwy grw\u0302p ffocws ar-lein, y prif beth yr oedd pobl yn ei golli oedd y ffrindiau roedden nhw wedi\u2019u gwneud mewn Caffis Trwsio a\u2019r ochr gymdeithasol."}, {"text_idx": "#000031", "text": "Gyda chymorth polisi Llywodraeth Cymru a llwyddiant y prosiectau sydd wedi\u2019u cyllido o dan yr LDTCS hyd yn hyn, gallech weld Caffi Trwsio ar eich stryd fawr chi\u2019n fuan!"}, {"text_idx": "#000032", "text": "\u2018Rydyn ni\u2019n gwybod y bydd Caffis Trwsio yn dod yn fwyfwy bwysig wrth i\u2019r argyfwng costau byw waethygu,\u2019 meddai Phoebe."}, {"text_idx": "#000033", "text": "\u2018Rwy\u2019n gobeithio y gallwn ni helpu cymunedau i liniaru rhywfaint o\u2019r pwysau hynny, drwy fod yno i\u2019w cefnogi ac ymuno a\u0302 mudiadau eraill sydd hefyd yn gwneud hynny."}, {"text_idx": "#000034", "text": "\u2018Mae\u2019r ffaith bod mwy o siarad am Drwsio yn y cyfryngau, fel \u2018The Repair Shop\u2019 ar BBC One wedi helpu i\u2019w normaleiddio a chael pobl i ddechrau meddwl yn wahanol am eu hymddygiadau.\u2019"}, {"text_idx": "#000036", "text": "\u2018Rydyn ni eisiau edrych ar rai o\u2019r problemau mwy o faint sy\u2019n wynebu Cymru,\u2019 meddai Phoebe, \u2018gan gynnwys nifer y siopau gwag ar strydoedd mawr a chael pobl i fod yn fwy cyfarwydd a\u0302 thrwsio ac ailddefnyddio yn eu bywydau bob dydd.\u2019"}, {"text_idx": "#000037", "text": "Os ydych chi eisiau dod o hyd i ddigwyddiad ar eich pwys chi neu sefydlu eich Caffi Trwsio eich hun yn eich cymuned, ewch i Gaffi Trwsio Cymru am ragor o wybodaeth."}, {"text_idx": "#000041", "text": "Ymchwil blynyddol y Comisiwn Elusennau"}]